
	Έθνος, Κοινωνία, Παιδεία:

Η Μέση Εκπαίδευση και οι Οργανώσεις

του Καθηγητικού Κόσμου κατά την περίοδο

της Αγγλικής Κατοχής στην Κύπρο

του Δημήτρη Φ. Χαραλάμπους
στο Σπίτι της Κύπρου

Την Τετάρτη 14 Οκτωβρίου 2015 και ώρα 20:00 θα πραγματοποιηθεί στο Σπίτι της Κύπρου, Ξενοφώντος 2Α Σύνταγμα, με τη συνεργασία της Οργάνωσης Ελλήνων Λειτουργών Μέσης Εκπαίδευσης Κύπρου, η παρουσίαση του δίτομου έργου του Δημήτρη Φ. Χαραλάμπους, Έθνος, Κοινωνία, Παιδεία: Η Μέση Εκπαίδευση και οι Οργανώσεις του Καθηγητικού Κόσμου κατά την περίοδο της Αγγλικής Κατοχής στην Κύπρο που κυκλοφορεί από τις Εκδόσεις Μεταίχμιο.

Για το έργο θα μιλήσουν, ο κ. Σήφης Μπουζάκης, Καθηγητής Ιστορίας Εκπαίδευσης και Συγκριτικής Παιδαγωγικής του Πανεπιστημίου Πατρών και ο κ. Ευάνθης Χατζηβασιλείου, Αναπληρωτής Καθηγητής στο Τμήμα Iστορίας και Αρχαιολογίας του ΕΚΠΑ.
Ο Δημήτρης Φ. Χαραλάμπους γεννήθηκε στην Κατωκοπιά της Κύπρου. Υπηρετεί ως καθηγητής στο Παιδαγωγικό Τμήμα Δημοτικής Εκπαίδευσης του Αριστοτελείου Πανεπιστημίου Θεσσαλονίκης. Τα ερευνητικά του ενδιαφέροντα επικεντρώνονται στην Εκπαιδευτική Πολιτική, την Ιστορία της Εκπαίδευσης και την Έρευνα των Σχολικών Εγχειριδίων.

Η δίτομη αυτή εργασία εξετάζει την εξέλιξη της Μέσης Εκπαίδευσης στην Κύπρο κατά την περίοδο της αγγλικής κατοχής και τον ρόλο που διαδραμάτισαν μέσα στο αποικιακό πλαίσιο τα σχολεία, οι εκπαιδευτικοί και οι οργανώσεις τους, ο μαθητικός κόσμος αλλά και άλλοι σημαίνοντες συντελεστές, όπως η Εκκλησία της Κύπρου, οι κατά τόπους σχολικές εφορείες και το ελληνικό προξενείο. Θεσμοί, ομάδες και άτομα κινούνται ανάμεσα σε δύο πραγματικότητες. Από τη μια είναι η «αποικιακή νομιμότητα» και από την άλλη η επιδίωξη των Ελληνοκυπρίων να αποκτήσουν την ελευθερία τους και να ενωθούν με την Ελλάδα. Η εκπαίδευση αναδεικνύεται σε ένα από τα σημαντικότερα πεδία, στα οποία εκδηλώνεται η διαρκής αντιπαράθεση των δύο πολιτικών. Στον πρώτο τόμο ιστορεί ο συγγραφέας. Στον δεύτερο τόμο οι πηγές.
12 Οκτωβρίου 2015

